виц за Кумчо Вълчо
Вълкът срещнал заека и му казал:
- Сега ще те набия! Но ти - не се притеснявай! Ще ти дам документ, че следващият бой ще е чак след шест месеца!
На другия ден - двамата пак се засекли. Хищникът казал на тревопасното:
- Сега ще те набия! Но ти - не се притеснявай! Оказа се, че миналата година съм те пропуснал веднъж. Така, че следващият път няма да е след шест месеца, а след цяла година. Ето ти документ за това!
На третия ден, Кумчо Вълчо заявил:
- Сега ще те набия! Но ти не се притеснявай! Оказа се, че на всеки пет години ти се полага един извънреден бой. Та ще ти го тегля днес! Ето ти документ за това!
На следващият ден, горският звяр казал:
- Сега ще те набия! Но ти не се притеснявай! Оказа се, че догодина ще заминавам в командировка. И не е ясно кога ще се върна! Ето ти документ за това!
По някое време, дългоухият срещнал таралежа. Оня го попитал:
- Как си, приятелче?
Заекът въздъхнал:
- Не питай, брат! Не стига, че ям бой всеки ден... Ами съм затънал до гуша в документация!